ΓΡΑΠΤΗ ΕΡΩΤΗΣΗ E-1376/01

υποβολή: Michl Ebner (PPE-DE) προς το Συμβούλιο

(21 Μαΐου 2001)

Θέμα: Επαφές μεταξύ των Βρυξελλών και του Μουγκάμπε

Εδώ και 20 έτη η Ζιμπάμπουε είναι ανεξάρτητη. Στα μέσα μαζικής ενημέρωσης δενπάρχουν επί του παρόντος θετικές αναφορές για αυτή τη χώρα της νοτίου Αφρικής — και ακόμα λιγότερες για τον Πρόεδρό της Μουγκάμπε. Ο τελευταίος προωθεί παράνομες κατοχές γαιών, θύματα των οποίων είναι λευκοί αγρότες·ποδαυλίζει το ρατσιστικό μίσος ώστε να αποτρέψει την προσοχή από την τεράστια κοινωνική ανέχεια στην οποία οδήγησε τη χώρα· σε μια τηλεοπτική συνέντευξη για τα 77 γενέθλιά του δήλωσε ότι θα παραιτηθεί μόνον τότε, όταν οι λευκοί θα έχουν ηττηθεί. Σκληρές εκστρατείες κατά της ανεξάρτητης δικαιοσύνης και του τύπου καθώς και μαζικός εκφοβισμός της αντιπολίτευσης ανήκουν στην καθημερινότητα. Στην πραγματικότητα η κατάσταση στην Ζιμπάμπουε χαρακτηρίζεται από μια μακρά περίοδο κακής οικονομικής διαχείρισης, για την οποίαπεύθυνοι είναι ο οΜουγκάμπε και το κόμμα του ZANU-PF.

Τόσον όμως ο βέλγοςπουργός εξωτερικών Louis Michel όσο και ο γάλλος Πρόεδρος Ζακ Σιράκ δεν φαίνεται να έχουν ενδοιασμούς για επαφές μαζί του. Και οι δύοποδέχθηκαν το δικτάτορα του τρομοκρατικού καθεστώτος στις Βρυξέλλες και το Παρίσι στις 6 Μαρτίου 2001. Ενώ και οι δύο ήσαν από τους πλέον ένθερμουςποστηρικτές της πολιτικής κυρώσεων της ΕΕ-14 έναντι της Αυστρίας, επειδή ανησυχούσαν για τη Δημοκρατία και τα ανθρώπινα δικαιώματα,ποδέχτηκαν τον Μουγκάμπε με ανοικτές αγκάλες.

Μπορεί το Συμβούλιο να αναφέρει:

- εάν πρόκειται να θιγεί η αξιοπιστία της Ένωσης από μια παρόμοια επιπόλαια προσέγγιση του θέματος της δημοκρατίας και των ανθρωπίνων δικαιωμάτων·

- εάν δεν θα πρέπει στο πλαίσιο μιας συνεκτικής εξωτερικής πολιτικής να αντιμετωπισθούν παρόμοιες αρνητικές προσεγγίσεις·

- εάν δεν θα πρέπει ναπάρξουν κυρώσεις κατά πολιτικών, που προφανώς διατηρούν τόσο καλές επαφές με ένα τρομοκρατικό καθεστώς·

Απάντηση

(21 Νοεμβρίου 2001)

Η συνάντηση που έλαβε χώραν στις 5 Μαρτίου 2001 στις Βρυξέλλες μεταξύ του Βέλγου Πρωθυπουργού κ. Γκι Βερχόφστατ, του Βέλγου Υπουργού Εξωτερικών κ. Λουί Μισέλ και του Πρόεδρου Μουγκάμπε της Ζιμπάμπουε οργανώθηκε κατόπιν αιτήματος του Προέδρου Μουγκάμπε.

Η ανεπίσημη συνάντηση που έλαβε χώρα στις 6 Μαρτίου 2001 στο Παρίσι, μεταξύ του Προέδρου της Γαλλικής Δημοκρατίας κ. Ζακ Σιράκ και του Προέδρου Μουγκάμπε της Ζιμπάμπουε ζητήθηκε από τον Πρόεδρο Μουγκάμπε.Το Συμβούλιο ούτε έπαιξε κάποιο ρόλο στην διοργάνωση των συναντήσεων ούτε συμμετείχε σε αυτές.

Από τις αρχές Μαρτίου του τρέχοντος έτους, η ΕΕ αποφάσισε να αρχίσει εποικοδομητικό, κριτικό και ισορροπημένο διάλογο με τη Ζιμπάμπουε, καθοδηγούμενο από το πνεύμα του άρθρου 8 της συμφωνίας του Κοτονού. Η ΕΕ άρχισε τον διάλογο με σκοπό την ανταλλαγή πληροφοριών και την προώθηση της αμοιβαίας κατανόησης σε θέματα που η ΕΕ θεωρεί ζωτικά για τις σχέσεις μεταξύ των δύο πλευρών, τα οποία εξ άλλου είναι καταγεγραμμένα στο κείμενο της εν λόγω συμφωνίας (άρθρο 9).

Κατά τη σύνοδό του στις 25 Ιουνίου 2001, το Συμβούλιο σημείωσε την έλλειψη ουσιαστικής προόδου στον εν εξελίξει πολιτικό διάλογο με την κυβέρνηση της Ζιμπάμπουε και εξέφρασε τη βαθιά του ανησυχία για τις πρόσφατες εξελίξεις στη χώρα. Τόνισε δε ότι πρώτη προτεραιότητα του διαλόγου είναι να αποφέρει σύντομα χειροπιαστά αποτελέσματα σε έναν αριθμό σημείων (κατάπαυση της πολιτικής βίας, απρόσκοπτη πρόσβαση της ΕΕ, συγκεκριμένη δράση για την διαφύλαξη της ελευθερίας των μέσων ενημέρωσης, ανεξαρτησία της δικαιοσύνης και σεβασμός των δικαστικών αποφάσεων, τερματισμός της παράνομης κατοχής περιουσιών).

Το Συμβούλιο συμφώνησε να παρακολουθήσει στενά κατά τους επόμενους μήνες τις εξελίξεις στα θέματα αυτά καθώς επίσης και σε κάποια γενικότερα θέματα που άπτονται του κράτους δικαίου, των οικονομικών πολιτικών και της αγροτικής μεταρρύθμισης, να λάβει δε τα κατάλληλα μέτρα σε περίπτωση που δεν έχει σημειωθεί ουσιαστική πρόοδος.